**Rada školy pri Základnej škole s materskou školou Nové Sady 176**

**ŠTATÚT RADY ŠKOLY**

 V súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/ 2003 Z. z.“) a v súlade s ustanovením § 9 vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov (ďalej len „vyhláška č. 291/ 2004 Z. z. v znení vyhlášky MŠ SR č.230/2009 Z. z. ) sa vydáva tento Štatút Rady školy pri Základnej škole s materskou školou Nové Sady 176.

**Článok 1**

**Základné ustanovenie**

1. Rada školy sa zriaďuje pri Základnej škole s materskou školou Nové Sady 176 , so sídlom Nové Sady 176, 951 24 Nové Sady.

**Článok 2**

**Pôsobnosť a poslanie rady školy**

1. Rada školy je zriadená podľa § 24 a § 25 zákona č. 596/2003 Z. z. a vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov.
2. Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly, posudzuje a vyjadruje sa k činnosti školy a školských zariadení z pohľadu školskej problematiky.
3. Funkčné obdobie rady školy je štyri roky.

**Článok 3**

**Činnosť rady školy**

1. Rada školy sa vyjadruje ku všetkým závažným skutočnostiam, ktoré sa vzťahujú k práci školy a školských zariadení v oblasti výchovy a vzdelávania.
2. Rada školy:
3. uskutočňuje výberové konanie na vymenovanie riaditeľa školy podľa §4 zákona č. 596/2003 Z. z.,
4. navrhuje zriaďovateľovi na základe výberového konania kandidáta na vymenovanie do funkcie riaditeľa,
5. predkladá návrh na odvolanie riaditeľa alebo sa vyjadruje k návrhu na odvolanie riaditeľa , návrh na odvolanie riaditeľa predkladá vždy s odôvodnením,
6. vyjadruje sa ku koncepčným zámerom rozvoja školy alebo školského zariadenia, k návrhu na zrušenie školy a školského zariadenia a ku skutočnostiam uvedeným v §3 ods. 8 písm. b) až d) a § 5 ods. 7, zákona č. 596/2003 Z. z. a to najmä k:
7. návrhu na počty prijímaných žiakov a návrhu na počty tried,
8. návrhu na zavedenie študijných alebo učebných odborov,
9. návrhu školského vzdelávacieho programu a výchovného programu,
10. návrhu rozpočtu,
11. správe o výchovno-vzdelávacej činnosti, jej výsledkoch a podmienkach,
12. správe o výsledkoch hospodárenia školy alebo školského zariadenia,
13. informáciám o pedagogicko-organizačnom a materiálno-technickom zabezpečení výchovno-vzdelávacieho procesu,
14. návrhu na vykonávanie podnikateľskej činnosti školy alebo školského

zariadenia,

9) koncepčnému zámeru rozvoja školy alebo školského zariadenia rozpracovaného najmenej na dva roky a každoročne k jeho vyhodnoteniu.

1. Rada školy vo výberovom konaní na obsadenie funkcie riaditeľa školy:
2. vopred určí spôsob voľby, stanoví pravidlá a kritériá výberu,
3. posúdi predložené podklady jednotlivých uchádzačov a tajným hlasovaním určí poradie navrhovaných kandidátov, pričom na platné uznesenie vo veci vymenovania riaditeľa školy je potrebný nadpolovičný počet hlasov všetkých jej členov,
4. odovzdá zriaďovateľovi školy:

◘ návrh na vymenovanie riaditeľa školy,

◘ zápisnicu z výberového konania na obsadenie funkcie riaditeľa s náležitými prílohami.

Zriaďovateľ vymenúva riaditeľa na 5-ročné funkčné obdobie na návrh rady školy. Rada školy predkladá návrh na kandidáta na riaditeľa na základe výsledkov výberového konania podľa § 4 okrem kandidáta, ktorý bol odvolaný podľa odseku 7 písm. a), c) a e) alebo odseku 8 písm. c). zákona č. 596/2003 Z. z.. Zriaďovateľ do 30 dní odo dňa predloženia návrhu rady školy vymenuje riaditeľa alebo písomne odôvodní svoj nesúhlas s navrhnutým kandidátom rade školy. Následne zriaďovateľ postupuje v súlade s § 3 ods. 2 zákona č. 596/2003 Z. z.

**Článok 4**

**Zloženie rady školy**

1. Rada školy pri Základnej škole s materskou školou Nové Sady 176 je zložená z 11 členov.
2. Členmi rady školy sú:

4 zvolení zástupcovia rodičov (1 MŠ, 3 ZŠ),

2 zvolení zástupcovia pedagogických zamestnancov školy(1 MŠ, 1 ZŠ),

1 zvolený zástupca nepedagogických zamestnancov školy,

4 delegovaní zástupcovia zriaďovateľa školy.

Členom rady školy nemôže byť riaditeľ školy ani jeho zástupca.

**Článok 5**

**Spôsob voľby členov rady školy**

1. Voľba volených členov rady školy sa uskutočňuje tajným hlasovaním, v prípade výnimočného stavu, núdzového stavu, mimoriadnej situácie je možnosť voliť elektronicky per rollam v súlade s §39hd zákona č. 596/2003 Z.z.
2. Členom rady môže byť iba fyzická osoba, ktorá je bezúhonná.
3. Členovia rady školy sú volení na štvorročné funkčné obdobie. Po uplynutí funkčného obdobia členstvo všetkým členom zaniká.
4. Členov rady školy volia spomedzi seba pedagogickí zamestnanci školy alebo školského zariadenia, nepedagogickí(ostatní) zamestnanci školy alebo školského zariadenia, rodičia žiakov školy alebo školského zariadenia.
5. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezíde nadpolovičná väčšina oprávnených voličov, riaditeľ školy vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny nevyžaduje.
6. Ak v priebehu funkčného obdobia nastane situácia, že je potrebné doplniť člena do

rady školy, bude sa postupovať nasledovne :

* rodičia – do rady školy sa kooptuje náhradník, ktorý sa pri voľbe členov pri vytváraní rady školy umiestnil na najvyššom mieste v poradí nezvolených kandidátov,
* pedagogickí/nepedagogickí zamestnanci školy – postupovať ako pri rodičoch,
* delegovaný zástupca – požiadať o delegovanie nového člena.

Pri rovnosti hlasov sa rozhodne žrebovaním.

**Článok 6**

**Zánik členstva v rade školy**

1. Členstvo v rade školy zaniká:
2. uplynutím funkčného obdobia orgánu školskej samosprávy,
3. vzdaním sa členstva,
4. ak zástupca pedagogických zamestnancov alebo nepedagogických zamestnancov školy alebo školského zariadenia prestane byť zamestnancom školy alebo školského zariadenia,
5. ak dieťa zvoleného zástupcu rodičov prestane byť žiakom školy alebo školského zariadenia,
6. ak vzniknú dôvody na zánik členstva z dôvodu, že člen sa stane osobou, ktorej postavenie je nezlučiteľné s funkciou člena rady školy,
7. odvolaním delegovaného zástupcu zriaďovateľa,
8. ak vzniknú dôvody na zánik členstva § 25 ods. 11 zákona č. 596/ 2003 Z. z.,
9. odvolaním zvoleného člena podľa § 25 ods. 5 a 6 zákona č. 596/ 2003 Z. z.,
10. obmedzením alebo pozbavením člena spôsobilosti na právne úkony,
11. odvolaním, ak bol člen rady školy právoplatne odsúdený za úmyselne spáchaný trestný čin alebo ak si neplní povinnosti vyplývajúce z členstva v rade školy,
12. smrťou člena alebo jeho vyhlásením za mŕtveho.

**Pozastavenie členstva v rade školy**

Podľa § 25 ods. 13 zákona č. 596/2003 Z. z. sa členstvo v rade školy pozastavuje dňom doručenia prihlášky člena orgánu školskej samosprávy alebo jemu blízkej osoby do výberového konania na funkciu riaditeľa školy alebo školského zariadenia. Členstvo sa pozastavuje až do ukončenia výberového konania. Ak vo výberovom konaní neuspeje, členstvo v rade školy pokračuje. V prípade, že vo výberovom konaní uspeje, členstvo zanikne dňom jeho vymenovania do funkcie riaditeľa. V takom prípade je potrebné doplniť člena rady školy spôsobom, ktorý je zadefinovaný v štatúte. Počas pozastavenia členstva sa nový člen do rady školy nedopĺňa.

**Článok 7**

**Voľby predsedu a podpredsedu rady školy**

1. Na čele rady školy je predseda, ktorého volí rada školy na svojom prvom zasadnutí zo svojich členov nadpolovičnou väčšinou členov rady školy.
2. Podpredsedu volí rada školy nadpolovičnou väčšinou hlasov všetkých členov rady školy.
3. Podpredseda rady školy zastupuje predsedu počas jeho neprítomnosti.
4. Rada školy odvolá predsedu rady školy, ak:
5. bol právoplatne odsúdený za úmyselný trestný čin,
6. abdikuje na funkciu,
7. nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov,
8. koná v rozpore s ustanoveniami zákona č. 596/2003 Z. z. alebo štatútom rady školy.
9. Rada školy si môže zvoliť nadpolovičnou väčšinou hlasov všetkých členov rady školy aj zapisovateľa.

**Článok 8**

**Zásady rokovania rady školy**

1. Rada školy je uznášaniaschopná, ak je na jej zasadnutí prítomná nadpolovičná väčšina jej členov.
2. Na platné uznesenie rady školy je potrebný nadpolovičný počet hlasov prítomných členov rady školy. Na platné uznesenie rady školy vo veci vymenovania, odvolania alebo potvrdenia riaditeľa vo funkcii je potrebný nadpolovičný počet hlasov všetkých jej členov.
3. Rada školy zasadá podľa potreby. Najmenej však štyrikrát ročne.
4. Zasadnutia rady školy sú verejné, ak rada školy dvojtretinovou väčšinou hlasov všetkých jej členov nerozhodne inak.
5. Oznámenie o zasadnutí rady školy bude zverejnené na verejne prístupnom mieste.
6. Zasadnutie rady školy vedie jej predseda.
7. Zo zasadnutí rady školy sa zapíše zápisnica, ktorá bude uložená u predsedu.
8. Nový člen rady školy musí byť zvolený, resp. delegovaný najneskôr do 20 dní po skončení funkčného obdobia alebo po zániku členstva člena rady školy, ktorého má nahradiť.
9. Rada školy prizýva na výberové konanie na vymenovanie riaditeľa zástupcu ŠŠI a zástupcu Okresného úradu- odboru školstva v Nitre. Prizvaní zástupcovia majú hlas riadny.
10. Zmeny v štatúte rady školy je možné vykonať formou písomného dodatku, na odsúhlasenie ktorého je potrebná dvojtretinová väčšina hlasov všetkých členov rady školy.
11. Zriaďovateľ vykoná a zverejní výzvu na voľby členov rady školy tak, aby sa nová rada školy mohla ustanoviť najneskôr do dňa ukončenia funkčného obdobia existujúcej rady školy. V prípade výnimočného stavu, núdzového stavu, mimoriadnej situácie sa postupuje v súlade s §39hd zákona č. 596/2003 Z. z.

**Článok 9**

**Práva a povinnosti členov rady školy**

1. Člen rady školy má právo:
   1. voliť a byť volený,
   2. navrhovať kandidátov na funkciu predsedu rady školy,
   3. byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
   4. hlasovať ku všetkým uzneseniam rady školy,
   5. predkladať na rokovanie rady školy vlastné námety, prípadne materiály.
2. Člen rady školy je povinný zúčastňovať sa na jej zasadnutiach. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie, neplnenie povinností člena rady školy. Predseda rady školy túto skutočnosť oznámi zástupcom tej zložky, ktorú uvedený člen v rade školy zastupuje.
3. Pri svojej činnosti spolupracuje rada školy podľa potreby s poradnými orgánmi riaditeľa školy (pedagogickou radou, predmetovými komisiami). Ak rada školy rieši mimoriadne závažný problém, môže si vyžiadať stanovisko pracovníkov školy a rodičov žiakov školy, prípadne aj žiakov školy.
4. Členovia rady školy sú povinní zabezpečiť ochranu osobných údajov v súlade s platnými všeobecne záväznými právnymi predpismi.

**Článok 10**

**Povinnosti predsedu rady školy**

1. Predseda rady školy je štatutárnym orgánom, ktorý riadi činnosť rady školy a koná v jej mene. Nerozhoduje o všetkých záležitostiach rady školy samostatne, vždy len spoločne s ostatnými členmi.
2. Za predsedu rady školy môže byť zvolená fyzická osoba, ktorá je členom rady školy, je spôsobilá na právne úkony a je bezúhonná.
3. Predseda rady školy na najbližšom zasadaní po ustanovujúcom zasadnutí rady školy predloží rade školy návrh štatútu rady školy na schválenie.
4. Predseda rady školy zvoláva, pripravuje a vedie zasadnutia rady školy. V jeho neprítomnosti vedie zasadnutie rady školy podpredseda alebo iný ním poverený člen rady školy.
5. Predseda rady školy zvoláva radu školy najneskôr do 15 dní, ak o to požiada tretina členov rady školy, riaditeľ školy alebo zriaďovateľ školy. Ak tak neurobí, radu školy zvolá a jej zasadnutie vedie podpredseda. Uznesenie rady školy alebo štatút môže obmedziť právo predsedu rady školy konať v jej mene, toto obmedzenie však nie je účinné voči tretím osobám, ak tieto osoby o tejto skutočnosti nevedeli alebo nemohli vedieť.
6. Predseda rady školy vypracuje výročnú správu v termíne určenom radou školy, najneskôr do 31. marca príslušného roka.
7. Výročná správa obsahuje:
   1. prehľad činností vykonávaných radou školy v kalendárnom roku,
   2. zmeny a nové zloženie rady školy, ku ktorým došlo v priebehu roka,
   3. ďalšie údaje určené radou školy.
8. Výročná správa je pre verejnosť prístupná v sídle rady školy.

**Článok 11**

**Vzťahy rady školy k orgánom miestnej štátnej správy**

1. Predseda rady školy informuje riaditeľa školy o pláne zasadnutí na príslušný kalendárny rok.
2. Riaditeľ školy v súlade s plánom zasadaní predkladá rade školy príslušné materiály, a to spravidla v písomnej/elektronickej forme.

**Článok 12**

**Finančné zabezpečenie rady školy**

1. Rada školy nemá vlastný majetok.
2. Finančnú úhradu nákladov na ustanovenie a činnosť rady školy zabezpečuje riaditeľ školy. Náklady na činnosť rady školy sa uhrádzajú z rozpočtu školy.

**Článok 13**

**Záverečné ustanovenia**

Tento štatút bol prerokovaný a schválený na zasadaní rady školy dňa 22.10.2020. Účinnosť nadobúda dňom schválenia v rade školy.

V Nových Sadoch dňa 22.10.2020

.................................

Mgr. Mário Ručkay

*predseda rady školy*